procesaur/Wiki.mk huggingface dataset:
Религија во Полска

Поголемиот дел од полските граѓани, односно околу 86.9% од вкупниот број на населението, припаѓаат на Римокатоличката црква (Римокатолици - 86.7%). Во оваа бројка се вклучени и христијаните унијати од Украина и Ерменија. Полска е една од најрелигиозните држави во Европа.
Поради Холокаустот и Втората светска војна, Полска стана скоро хомогена католичка држава. Католицизмот има важна улога во животите на голем број Полјаци и Римокатоличката црква во Полска ужива огромен углед и има големо влијание врз секојдневниот живот на Полјаците. Притиснати од запад од претежно протестантската Германија и од исток од православната Русија, за Полјаците националното спознание е тесно поврзано со Римокатоличката црква. Полска и Ирска претставуваат единствените две земји во светот каде Римокатоличката црква е директно поврзана со националното самобитие на народите.
Освен римокатоличката, во земјата се застапени и други религиозни организации, а како втора најголема е православието (504.150), Јеховини сведоци (129.270) и разни протестанти (околу 140.000).
Според анкетата спроведена од страна на Евробарометар во 2005,* 80% од полските граѓани одговориле дека „веруваат во Бог односно дека тој постои“.
* 15% одговориле дека „веруваат во некоја друга натприродна сила“.
* 3% одговориле дека „не веруваат ниту во Бог ниту во некоја друга сила“.
* 2% одговориле дека „не знаат“.
Слободата на религиозната определба е загарантирана со Уставот на Полска од 1989 година.
Борислав Џинлески

Борислав Џинлески ( во — во ) — македонски ветеринар и универзитетски професор.
1 Животопис
Џинлески е роден во Тетово на 15 август 1921 година. Докторирал на Ветеринарниот факултет во Сараево, Босна и Херцеговина во 1965 година. Бил редовен професор на Земјоделскиот факултет во Скопје. 17 години бил главен и одговорен уредник на списанието „Македонски ветеринарен преглед“.
1.1 Библиографија
Има објавено 159 научни и стручни трудови, два учебника, една скрипта, практикум и учебник за средни училишта.
Славка Фиданова

Славка Фиданова (Тетово, ) — македонски првоборец, историчар и универзитетски професор.
1 Животопис
Фиданова е родена на 1 февруари 1920 година во Тетово. Била припадничка на прогресивното младинско и студентско движење, организатор и учесник на Летната студентска колонија во Охрид (1939/40), член на КПЈ од 1940, учесник на Покраинската конференција на КПЈ во Македонија на 8 септември 1940 и секретар на МК на КПЈ за Тетово во 1941 година. Поради полициски прогон, преминала во Скопје некаде во јуни 1941 година, а подоцна пак се вратила на партиска работа во Тетово во декември 1942 година. Како илегалци, Фиданова, Коле Чашуле, Веселинка Малинска и членови на Покраинското раководство, меѓу кои и Бане Андреев биле засолнувани во еврејски куќи во Скопје. По Ослободувањето, таа била професор на Катедрата по историја на Филозофскиот факултет и проректор на Универзитетот „Кирил и Методиј“ во Скопје. Објавила повеќе трудови за поновата историја на Македонија. Носител е на Партизанска споменица 1941.
Черниговска Област

Черниговската Област (украински: "Чернігівська область"; исто така се нарекува Черниговшчина — украински: ''Чернігівщина'') — област во Северна Украина. Административен центар на областа е градот Чернигов.
1 Географија
Вкупната површина на покраината изнесува околу 31.900 км<sup>2</sup>.
Областа се граничи на запад со Киевскиот резервоар од реката Днепар и Киевската Област, со Сумската Област на исток, и Полтавската Област на југ. Северната граница на област е дел од Украина меѓународна граница. Исто така граничи со Белорусија (Гомељска област) на северозапад и со руската Брјанска област на североисток.
Знаме на Сенегал

Знамето на Сенегал е националнот знаме на оваа западноафриканска република. Знамето е усвоено на 20 август 1960 година и е составено од три вертикални ленти во зелена, жолта и црвена боја со зелена ѕвезда во средината на жолтата лента. Знамево потекнува од поранешното знаме на поранешната Малиска Федерација со силуета во средината.
1 Историски знамиња
2 Поврзано
* Грб на Сенегал
* Сенегал
Знаме на Габон

Знамето на Габон е националното знаме на државата кое било усвоено во 1960 година. Знамето е составено од три идентични хоризонтални ленти во зелен, жолта и сина боја. Зелената боја ги симболизира шумите, златната/жолтата го претставува екваторот и сината го претставува морето.
1 Поврзано
* Грб на Габон
* Габон
Знаме на Сиера Леоне

Знамето на Сиера Леоне е националното знаме на државата кое било официјално усвоено на 27 април 1961 година. Знамето е тробојно, составено од три идентични хоризонтални ленто во зелена, бела и сина боја. Зелената боја го претставува земјоделството, планините и природните ресурси. Сината боја ја означува надежта и белата боја ги означува единството и правдата.
1 Поврзано
* Грб на Сиера Леоне
* Сиера Леоне
Знаме на Гамбија

Знамето на Гамбија е националното знаме на државата кое било дизајнирано од Па Луис Томаси. Знамето се состои од пет нееднакви ленти во црвена, бела, сина, бела и зелена боја, каде белите се најмали, а зелената и црвената најголеми. Црвената боја го симболизира сонцето, но и саваната. Сината боја ја симболизира реката Гамбија, зелената ги симболизира земјата и шумите и белата боја го симболизира мирот. Знамето било усвоено на 18 февруари 1965 година.
1 Поврзано
* Грб на Гамбија
* Гамбија
Знаме на Саун Томе и Принсип

Знамето на Саун Томе и Принсип е националното знаме на држава усвоено на 5 ноември 1975. Знамето е составено од три идентични хоризонтални ленти во зелена, жолта и зелена боја поврзани со црвен триаголник. На жолтата лента се наоѓаат две црни ѕвезди. Ѕвездите ги симболизираат двата острова, а боите се панафрикански.
1 Поврзано
* Грб на Саун Томе и Принсип
* Саун Томе и Принсип
Сервет Авзиу

Сервет Авзиу (алб. ''Servet Avziu''; Мала Речица ) — македонски политички деец, новинар и стопанственик.
1 Животопис
Авзиу е роден во тетовското село Мала Речица на 1 октомври 1946 година. Завршил Земјоделско-шумарски факултет во Скопје во 1969 година. Бил член и секретар за земјоделство во Извршниот совет на Собранието на Општината Тетово и директор на Центарот за унапредување на поединечното земјоделство во Тетово. Извесно време бил новинар во РТВ Скопје и раководител на Претставништвото
на ''ОП „Еренику комерц“– Скопје'' во Тетово, а потоа (како кандидат на ПДП-НДП) министер без ресор во Владата на Македонија од 1992 година. Бил и амбасадор во Хрватска.
Религија во Португалија

Најголема религија во Португалија е Римокатоличката. Околу 84% од населението се католици, но само околу 19% присуствуваат редовно на неделните литургии. Сепак, голем број од Португалците сакаат да бидат крстени, оженети во црквата и слично.
Иако црквата и државата формално биле разделени за време на Првата Португалска република (1910-1926), со уставот од 1976 година, Римокатоличката црква продолжила да има голема улога во португалското општество и култура. Многу португалски празници, фестивали и традиции, имаат религиозно потекло. Иако црквата и државата се формално одвоени, Католичката црква сè уште добива одредени привилегии во земјата.
Денеска, најголемиот дел од португалското население е римокатоличко односно 84.5% од вкупниот бој на населението се католици, а околу 2.2% припаѓаат на други христијански организации.
Тане Николов

Тане Николов, роден Тане Николов Жеков, познат по псевдонимот Тане војвода (Хасково, 9 март 1873 — Асеновград, 19 јануари 1947) — револуционер и војвода, учесник во македонското револуционерно движење, член на ВМОРО, а потоа станал водач на Внатрешната тракиска револуционерна организациjа.
1 Животопис
Роден е на година во , Османлиско Царство. Учел во родниот град и потоа во воена служба.
Во 1902 година ја напуштил армијата со чин подофицер. Во август 1902 година станал четник во четата на Константин Антонов. Од 1903 година станал самостоен војвода.
За време на Илинденското востание раководил со чета во Западна Тракија каде останал и по востанието. Во 1906 година се префрлил во Леринско.
Во 1907 година бил назначен за војвода во Прилепско и Велешко каде успеал да ги прогони четите на Јован Бабунски и Глигор Љамев. Според комитата Крсте Јанчески, Тано Николов бил присутен во подножјето на Ножот, каде заедно со војводскиот совет, решиле да го избегнат судрувањето со турската војска. Пратиле курири да им соопштат истото на 54 четници кои ја завзеле позицијата Ножот предводени од Атанас Попов од Шестово, дека треба да се повлечат, на што овие момци им одговориле, дека таа одлука нема да им ја почитуваат и дека тука дошле да се борат и да загината достоинствено.
По битката бил назначен за ревизор на сите чети во Западна Македонија. Во 1908 година бил делегат на Ќустендилскиот конгрес на ВМОРО како делегат на Битолскиот округ.
После Хуриетот, на 24 септември 1908 година во Солун Тане Николов извршил атентат врз Јане Сандански, при обид да ја исполни смртната пресуда врз Сандански која била издадена од страна на Конгресот.
Тане Николов учествувал со своите чети во Балканските војни во Македонија. За време на Првата светска војна се вклучува во Единаесеттата пешадиска македонска дивизија. Во пролетта 1917 година учествува во задушувањето на Топличкото востание во Србија.
По Првата светска војна ја создал Внатрешна тракиска револуционерна организација која била активна во Западна Тракиja. Во 1924 година се повлекол од револуционерната дејност во Асеновград.
Починал на 17 јануари 1947 година во Асеновград.
2 Наводи
Алба (одежда)

Алба (од латинскиот збор ''албус'', што значи „бел“) — одежда на западното христијанство. Тоа е пространа бела облека што се спушта до глуждовите и обично е препашана со еден вид појас, понекогаш направен од јаже, сличен на оној што се користи кај монашката облека, како кај Францисканците и Капуцините. Наликува на долгата, бела ленена туника што ја користеле античките Римјани.
Алба била усвоена многу рано од христијаните, а особено од свештенството за евхаристија. Во раната средновековна Европа свештениците носеле алба во нелитургиски контексти.
Денес, алба е вообичаена облека за сите свештеници на католичката миса. Се носи над мантија, но под сите други посебни облеки. По Трентскиот собор (1545 — 1563), албата често содржела литургиска чипка. Оттогаш, овој детаљ е надвор од употреба, освен во делови од англо-католичкото движење.
Алба одговара на источноправославниот стихар.
Абдурахман Алити

Абдурахман Алити (албански: ''Abdurahman Aliti'', Желино, - , ) — македонски политичар, пратеник, правник и амбасадор на Македонија во Република Бугарија.
1 Животопис
Алити е роден во тетовското село Желино во 1945 година. Дипломирал на Правниот факултет во Скопје во 1969 година. Се вработил во Градскиот совет и подолго време останал на работа во Собранието на Општината во Тетово (1969 - 1988). Како претседател на Комитетот за здравство и социјална политика, поради залагање за поголеми политички права на Албанците во СРМ, бил отпуштен од работа. Бил водач на ПДП во времето кога беше водечка партија на Албанците во Македонија. На првите демократски парламентарни избори беше избран за член на Парламентот во 1991 година. Како пратеник на ПДП од вторите парламентарни избори (1994), заедно со Тито Петковски од СДСМ и Киро Поповски од СП, бил избран за заменик-претседател во Парламентот. По долго и тешко боледување, починал во Тетово на 27 јуни 2013 година.
Јенифоча

Јенифоча (тур. Yenifoça) е град во областа Фоча, во округот на Измир, во Турција, со 11.652 жители.
1 Потекло на името
Напишани пооделно зборовите Yeni Foça имаат значење Нова Фоча. Името влече потекло од окружниот центар Фоча (Foça) кој месното население често го нарекува Eskifoça (Стара Фоча).
2 Географија
Јенифоча се наоѓа на околу 80 km северозападно од Измир и 20 km од Фоча. Toa е мало туристичко место сместено во залив со мало пристаниште, со голем број на стари куќи градени во Отомански и Грчки стил. Во последниве години, овој мал град стана многу популарен за оние кои бараат втор дом, особено од покраината Измир.
3 Култура
Многу делови од населбата се под строга заштита на животната средина, особено поради вредноста на флората и фауната, посебно по должината на патот северно од Фоча до Јенифоча, кој поминува покрај бројни хотели и вили за одмор од кои има прекрасен поглед на морската широчина. Како заштитни мерки, новите градби не се дозволени во многу делови на оваа област, со намера да се сочува единствената градба, составена главно од стари куќи.
Богољуб Арсиќ

Богољуб Арсиќ (Волковија, Тетовско, – Белград, ) ― полковник, специјалист епидемиолог и универзитетски професор.
1 Животопис
Арсиќ е роден во Волковија, Тетовско, на 2 јули 1914 година. Медицински факултет завршил во Белград, каде што и докторирал во 1962 година. Учесник во НОБ од 1944. Како воен лекар работел во Скопје и Сараево, а од 1962 година на Воено-медицинската академија во Белград, Србија. Заклучоците од докторатот биле преземени како доктринарни ставови на ЗС во СФРЈ и ЈНА за спречување на ревматската треска, кои се применувани и денес. Работел на голем број научни студии од областа на епидемиологијата што имаат и практична примена. Работниот опус го завршил како началник на Епидемиолошкиот институт и редовен професор на Воено-медицинската академија во Белград.
2 Библиографија
Арсиќ објавил преку 160 научни и стручни трудови и 4 учебника по епидемиологија.
Големо Пелистерско Езеро

Големо Пелистерско Езеро познато и само како Големо Езеро — поледничко езеро кое се наоѓа во изворишниот дел на Езерска Река, лева притока на реката Сапунчица, источно од врвот Вртешка, на надморска висина од 2.218 м. Езерото е во рамките на Националниот парк Пелистер. Настанато е со заемно дејство на ерозивните и акумулативните леднички процеси, во преиздлабениот дел на циркот, кој од јужната и источната страна е заграден со моренски бедем, чија должина изнесува 320 м. Во правец југозапад-североисток езерото е долго 228 м, а најголемата ширина во правец ЈИ–СЗ изнесува 196 м. Вкупната должина на езерскиот брег изнесува 785,25 м, а во овие рамки тоа зафаќа површина од 42.000 м<sup>2</sup>. Најголемата длабочина при највисокиот водостој изнесува 17,2 м, додека при најнизок водостој таа е 13,8 м, односно просечната длабочина при среден водостој е 15,5 м според што тоа е трето по длабочина природно езеро, а најдлабоко планинско езеро во Македонија. Во базенот на ова езеро се акумулираат вкупно 185.374 м<sup>3</sup> вода.. До езерото води добро обележана планинарска патека со почеток од с.Нижеполе кај месноста Лак Поток и ски-лифтот, преку пределот Дебел Рид, а исто така може да се стигне пеш или со теренско возило од хотелот „Молика“ преку месноста Јоргов Камен и Малото Пелистерско Езеро. Од планинарскиот дом крај Големото Пелистерско Езеро започнува и води директна добро обележана планинарска патека кон селото Брајчино во Преспа.
1 Галерија
2 Поврзано
* Пелистерски очи
* Национален парк Пелистер
Неџбедин Беадини

Неџбедин Беадини ''(алб.: Nexhbedin Beadini'', Камењане, Тетовско ) — македонски биолог и универзитетски професор.
1 Животопис
Беадини е роден на 28 јануари 1964 година во тетовското село Камењане. Дипломирал биологија на Универзитетот во Приштина во 1990 и докторирал на Универзитетот во Загреб во 1996 година. Тој е еден од основачите и ректор на Тетовскиот државен универзитет. Подоцна, тој бил разрешен од функцијата.
Има објавено поголем број научни и стручни трудови од областа на биологијата, цитологијата, молекуларната физиологија и хистологијата.
Во 2008 година, тој добил кривична пријава за злоупотреба на државни пари во вредност од милион и 400 илјади евра.
Хусни Вела

Хусни Вела (Гајре, Тетовско, ) — македонски учител и политички деец.
Вела е роден во тетовското село Гајре во 1926 година. Завршил нижа гимназија во Тетово и во Учителската школа во Скопје. Бил инспектор за просвета при Околискиот совет за просвета во Тетово, а потоа пратеник во Републичкиот собор на Народното собрание на НРМ во 1950 година.
Илија Чавкаловски

Илија Чавкаловски (Долно Перово, Ресенско, ) — македонски градежник и експерт од областа на Преспанското Езеро.
1 Животопис
Чавкаловски е роден е на 17 јуни 1941 во Долно Перово, денес во Општина Ресен. Основно четиригодишно училиште завршил во родното село, а од 5-то до 8-мо одделение во осмолетката „Браќа Миладиновци” во Царев Двор. Средно техничко училиште архитектонско-градежен отсек завршил во Скопје во учебната 1959-60 година. Дипломирал на Градежниот факултет во Скопје 1966 година. Од 1966 година до пензионирањето во 2001 година, тој работел во градежната служба на поранешната ЈНА и во градежната служба на АРМ. Последипломиски по просторно планирање завршил на природно-математичкиот факултет во Скопје, Институт по Географија во 1995 година. Магистерска тема му била „''Промените на нивото на водата во преспанското езеро и нивното влијание на планирањето на крајбрежниот простор''”. Со истражувањето на преспанската котлина започнал во 1983 година по потреба на работните задачи.
2 Библиографија
Ги издал следните трудови:
* “Преспанско Езеро-Осцилации на нивото на водата” 1997 година-Скопје и
* “Преспа” 2001-Скопје.
Подготвен му е ракопис од истражувањата за населбите во преспанската котлина од 1568/69 до 2009 година.
Нуредин Реџеп Вока

Нуредин Реџеп Вока (''алб. Nuredin Rexhep Voka''; Шипковица, тетовско, – Константинопол, ) ― османлиски илуминист.
1 Животопис
Вока е роден во тетовското село Шипковица во 1847 година. Основно училиште завршил во Тетово, медреса во Призрен, а дипломирал на Теолошкиот факултет во Константинопол. Објавил еден буквар на албански јазик и две читанки со турскоарапско писмо. Значајно е неговото дело „''Мислења''“ со филозофско-педагошка содржина. Во 1903 година од страна на османлиската администрација, тој бил назначен за муфит во Битола.
Во негова чест училиштата во Шипковица) и Бродец го носат неговото име.
Џеладин Ѓура

Џеладин Ѓура (албански: ''Xheladin Gjura''; Шипковица, Тетовско, ?) ― македонски и албански учител и поранешен министер за култура на Албанија (1980).
1 Животопис
Ѓура е роден во тетовското село Шипковица. По Ослободувањето, тој бил учител и началник за култура и просвета во Тетово. Потоа во 1948 година, то се преселил во НР Албанија, каде што минал посебна обука на Сигурими, во логор во околината на Тирана. Подоцна, со група од 18 диверзанти, тој бил уфрлен во НР Македонија и се сместиле во бачилата над селото Шипковица, штитени и хранети од месните јатаци од селото. Откриени од УДБА, по престрелката во 1952 година, еден од нив загинал, а другите диверзанти успеале да се спасат. Истата година, тој уште еднаш престојувал во Македонија. Подоцна пролетта 1979 година, со лажен пасош, пак дошол во Југославија, но во Загреб, каде што се сретнал за политички договор со тогашниот претседател на Извршниот совет на Собранието на Општина Тетово, Менаф Незири, родум од тетовска Речица, и со други сомисленици од Кумановско, од Тетовско и од Косово.
Џемаил Вејсели

Џемаил Вејсели (''алб.: Xhemail Vejseli''; Гајре, Тетовско, ) ― македонски политичар.
1 Животопис
Вејсели е роден во шарпланинското тетовско село Гајре на 15 ноември 1927 година. Бил член на СКОЈ, учесник во НОАВМ во 1944 и член на КПМ во 1948 година. По Ослободувањето, тој завршил гимназија и првин бил учител, а потоа работел во ресорот за внатрешни работи во Тетово и како секретар на Општинскиот комитет на КПМ во село Шипковица. Како студент и апсолвент на Филозофскиот факултет, тој бил член на Универзитетскиот комитет на СКМ во Скопје. Подоцна бил секретар на Околискиот комитет на ССРНМ и политички секретар на Општинскиот комитет на СКМ во Тетово, пратеник и потпретседател на Републичкиот собор на Собранието на СРМ, член на ЦК на СКМ и претседател на Комисијата на ЦК на СКМ за развој на СК, претседател на Општинската конференција на СКМ во Тетово и пратеник во Соборот на народите на Собранието на СФРЈ. На 28 април 1982 година, на уставотворната седница на Собранието на Социјалистичка Република Македонија од третото делегатско свикување, Вејсели бил избран за член на Претседателството на СР Македонија. Бил и претседател на Сојузот на синдикатите на Македонија.
Нехат Беќири

Нехат Беќири (|Nehat Beqiri; р. во ) — македонски сликар и универзитетски професор на Тетовскиот универзитет.
1 Животопис
Беќири е роден во Тетово на 1 август 1967 година. Дипломирал во 1991 сликарски оддел, во класата на професорот Муслим Малиќи и магистрирал во 2001 година на Факултетот за ликовни уметности во Приштина. Самостојно излагал во Тетово, Скопје, Приштина, Париз и други македонски градови. Создава експресивни фигуративни композиции и дела во духот на новата апстракција. Освен со сликарство, Беќири се занимава и со вајарство, дизајн, илустрации и графики.
Ангел Гавровски

Ангел Гавровски — познат македонски сликар.
1 Животопис
Гавровски е роден на година во тетовското село Жилче. Дипломирал на Факултетот за ликовна уметност во Белград во 1967 година. Член на ДЛУМ од 1968 година. Има излагано на три самостојни изложби и на многу групни изложби. Како професор предава вечерен акт, пластична анатомија, декоративно писмо, предмети од областа на уникатниот и украсниот текстил, и предмети на ликовното и применетото сликарство. Бил професор по дизајн на Технолошкиот факултет на Универзитетот во Скопје. Тој е еден од ретките уметници кои останале доследни на конзерваторската и зографската сликарска традиција, но создава и слики и нови фрески во традиционална техника и во мозаик. Покрај самостојни и групни изложби учествува на преку триесет ликовни колонии во Македонија, Србија, Словенија, Бугарија и Турција. Добитник е на наградата на Друштвото на ликовните уметници на Македонија (1975), и на наградата за цртеж (1999).
Теута Арифи

Теута Арифи (албански: ''Teuta Arifi'', Тетово, ) — македонска политичарка, универзитетски професор, пратеник, и поранешен градоначалник на Општина Тетово.
1 Животопис
Арифи е родена во Тетово на 19 октомври 1969 година. Основното и средното образование ги завршила во Тетово. Дипломирала на Групата за албански јазик и книжевност на Филолошкиот факултет во Приштина. Магистрирала на Филозофскиот факултет во Скопје. Докторирала на тема „''Ликот на жената во албанската книжевност“'' на Филолошкиот факултет во Скопје. Работела како доцент по предметот Албанска книжевност на Катедрата за албански јазик и книжевност на Филолошкиот факултет „Блаже Конески“ во Скопје. Еден период работела како новинар-дописник на Дојче веле. Ангажирана е како професор по Албанска книжевност на Универзитетот на Југоисточна Европа во Тетово. Таа е потпретседателка на ДУИ и пратеник во Собранието на Македонија.
По парламентарните избори во 2011 година била поставена за министер за евроинтеграции. На 15 февруари 2013 година поднела оставка од оваа позиција поради својата кандидатура за градоначалник на Општина Тетово. На локалните избори 2013 година го победила својот противкандидат од редовите на ДПА, Сади Беџети со 6.100 гласови разлика.
2 Библиографија
* „''Gjeografia ime''“ (''Мојата географија''), поезија, 1996;
* „''Егзистенцијален феминизам''“, 1997;
* „''Жената во современите трендови во Македонија''“, студии, 1997;
* „''Седум магични денови''“, раскази, 1998.
Милко Ѓуровски

Милко Ѓуровски (Тетово, ) — поранешен македонски фудбалер.
1 Животопис
Ѓуровски е роден на 26 јануари 1963 година во Тетово. Неговото семејство е од тетовското село Жилче, каде Ѓуровски израснал. Бил фудбалер на ФК Црвена Звезда и Партизан од Белград. Играл за младинската и сениорската репрезентација на Југославија. Во составот на Олимписката репрезентација на Југославија, на Олимписките игри во Лос Анџелес (САД, 1984) освоил бронзен медал. По осамостојувањето од 1991 година настапил неколкупати и за Фудбалската репрезентација на Македонија. Моментално е тренер на скопски Вардар.
Вишна

Вишна (лат. ''Prunus cerasus'') е плодовито овошно дрво, позната како кисела цреша Во Република Македонија се одгледува во сите реони со надморска височина до 1.100 m. До седумдесеттите години од XX век беше споредна култура, со 200-300 тони годишно производство. Првата плантажа со облачинска вишна на 20 хектари била посадена во Битолско во 1970. Набрзо се увидоа големата родност и рентабилноста на оваа вишна, која нагло била проширена во сите реони. Производството го достигна максимумот од 11.450 тони помеѓу 1986 – 1987. Последниве години производството изнесува меѓу 6.000 – 7.000 тони годишно. Речиси целото количество се извезува како замрзнати плодови и конзервирано во алкохол.
1 Употреба
1.1 Лек
Листот на вишната се препорачува кај забрзано опоравување после оперативен зафат, кај намалување на воспалението, го штити нервниот систем, помага кај несоница и лекува тешкотии кај менопаузата.
Вишните се одличен извор на витамин и минерали и имаат благотворено дејство на целиот организам. Главниот пигмент е црвен антоцијан кој влијае како антиоксиданс, и затоа е еден од најважните регулатори на срцевиот ритам и процес на стареење.
Ова овошје има голема улога и во одржување на убавината на кожата. Се препорачува кај забрзано опоравување после оперативен зафат, кај намалување на воспаленија, помага кај несоница, го штити нервниот систем и во лекување на тешкотии кај менопауза.
Освен како свеж плод, вишните може да ги користиме и замрзнати и суви.
Чај од стебленцата на вишната помага кај исфрлање на песок од уринарните канали, целулит, импотенција, бубрежна болест и хронично кашлање. Листот од вишна пак се користи како средство за убавина, а помага кај првут и потечени очни капаци.
1.2 Храна и рецепти
Една лажица иситнети исушени листови од вишна и една лажица исушени цветови од кантарион ставете во сад и прелијте со три чаши жешко пиво.
Оваа смеса загрејте ја до вриење и гответе на благ оган 30-40 минути.
Кога ќе се излади, чајот прецедете го и земајте две лажици трипати дневно после јадење. Овој чај благовремено влијае на заболен црн дроб.
Лек против хепатит А исто така може да направите од исушени листови на вишна. Ситно исечкајте десет суви листови и ставете ги во сад во кој ќе додадете 300 милилитри вода. Гответе на тивок оган 30 минути. Кога се излади процедете. Пијте четвртина чаша од овој чај трипати дневно.
Чај од лист од вишна во комбинација со лист од црешна, јагода и љубичица е одличен лек против првут. Листот наберете го и прелијте го со топла вода и оставете да отстои. После миење со чајот, косата измијте ја.
2 Вишната како тема во уметноста и во популарната култура
* „Вишновата градина“ - драма на рускиот писател Антон Чехов.
Риза Идризи

Риза Идризи (''алб.: Riza Idrizi''; Мерово, Тетовско, ) ― учесник во
НОАВМ во 1944 и член на КПМ од 1946 година.
1 Животопис
Идризи е роден во тетовското село Мерово на 11 август 1928 година. Завршил виша управна школа. Бил секретар на Околискиот комитет на Народната младина во Тетово, управник на ХЕЦ „Маврово“, шеф на одделение во Фабриката „Тетекс“ во Тетово, шеф на месна канцеларија и правник во филијалата на „Жито Македонија“ во Тетово. Подоцна бил пратеник во Републичкиот собор на Собранието на СРМ во 1970 година, член на Одборот за општественополитички систем и член на Одборот за народна одбрана.
Борис Марков

Борис Марков — македонски славист, универзитетски професор
на Филозофскиот и Филолошкиот факултет во Скопје, по предметот Граматика и историја на рускиот јазик.
1 Животопис
Марков е роден во тетовското село Отуње во 1923 година. Тој бил долгогодишен шеф на Катедрата за славистика и декан на Филолошкиот факултет (1983–1985). Во 1960 година ја одбранил докторската дисертација ''„Продуктивни именски наставки во македонскиот јазик“''.
2 Библиографија
Автор е на околу 200 научни трудови за зборообразувањето и лексиката на македонскиот и рускиот јазик во споредба со други словенски и балкански јазици, како и на книгата „''Образување на придавките во македонскиот јазик''“ (1988).
Бранко Попов

Бранко Попов ( во ) — македонски научник и редовен професор на Технолошко-металуршкиот факултет во Скопје.
1 Биогрфаија
Попов е роден во тетовското село Вратница во 1940 година. Дипломирал на Технолошкиот оддел на Техничкиот факултет во Скопје во 1964 година. Магистрирал на Универзитетот во Урбана, Илиноис, САД, а докторирал на Универзитетот во Загреб во 1973 година. На Технолошко-металуршкиот факултет во Скопје е од 1965, а како редовен професор е од 1982 година. Бил декан на Технолошко-металуршкиот факултет во Скопје. Кариерата ја продолжува во САД, како истражувач и професор, најдолго на Универзитетот во Колумбија, Јужна Каролина (од 1991). Негови подрчја се физичка хемија, електрохемија во водени средини и растопи, превлеки и хемиски извори на струја.
2 Библиографија
Автор е на книги, научни трудови и на многубројни научноистражувачки и апликативни проекти.
Хиџет Рамадани

Хиџет Рамадани (''алб.: Hixhet Ramadani '' Лисец, тетовско, - , Скопје) — македонски и југословенски правник и политичар.
1 Животопис
Рамадани е роден во тетовското село Лисец на 2 октомври 1924 година. Бил учесник во НОАВМ од 1944 година како инструктор на Околискиот комитет на СКОЈ во Тетово. По Ослободувањето бил учител (1945-1955), член на КПМ од 1947, референт на Околискиотнароден одбор во Тетово, претседател на Народниот одбор на Општината Сараќино, секретар и претседател на Општинскиот одбор на ССРНМ и секретар на Околискиот комитет на СКМ во Тетово до 1966 година. Дипломирал на Правниот факултет во Скопје. Бил член на ЦК на СКМ од 1965, претседател на Комисијата за општествено-економски односи во општествено-политичките заедници и член на Претседателството на ЦК на СКМ од 1966 година. Повеќепати бил избиран за републички пратеник, потпретседател на Собранието на СРМ, член на Советот на Федерацијата во 1970 и член на Претседатеслтвото на СРМ од 1974 година. Починал во Скопје во 1990 година.
Екоцид

Екоцид е специфичен термин (со потекло од зборот геноцид) најчесто употребуван за опишување на леталните антропогени влијанија врз природните екосистеми, пред сè, преку нивно неодржливо користење за потребите на друг процес или систем.
Примери: дренирањето на нашите природни блатски екосистеми, како: Стенското, Арачиновското, Катлановското Блато, поради епидемиите на маларија и сушењето на Дојранското Езеро.
Хисен Рамадани

Хисен Рамадани (албански: Hisen Ramadani; Пирок, Тетовско, - во ) — македонски политичар и политиколог.
1 Животопис
Рамадани е роден во тетовското село Пирок на 3 јануари 1933 година. Дипломирал на Високата школа за политички науки во Белград. Бил учител, наставник, директор на основно училиште и просветен советник во Околискиот завод за школство во Тетово, член на Околискиот комитет на СКМ во Тетово, член на Општинскиот комитет на СКМ и претседател на Општинскиот одбор на ССРНМ во селото Жеровјане. Подоцна бил член на ЦК на СКМ, раководител на Комисијата за идеолошко образование и член на Извршниот комитет на ЦК на СКМ, пратеник во Собранието на СРМ и на СФРЈ, член на Универзитетскиот совет, член на Редакцискиот совет на веснокот „Комунист“ и секретар и потпретседател на Републичката конференција на ССРНМ, како и потпретседател на Извршниот совет на СРМ. По осамостојувањето на Македонија бил член на Партијата на албанските интелектуалци и во два мандата пратеник во Собранието на Македонија.
Починал во Скопје на 4 јануари 2012 година.
Македонски даб

Македонски даб (крастечки цер, острогон, клецер, црн цер; (, syn. ''Quercus macedonica'') — од родот даб, илирски субендемит од Апулија, Италија, југозападниот дел на Балканскиот Полуостров и од Мала Азија. Македонскиот даб е дрво од средна големина; расте помеѓу 10-20 м, со темнозелени кожести листови, елипсовидни, плитко но остро назабени. Желадот е крупен, созрева во втората година. Видот е изразено сушоотпорен.
Во Македонија е застапен на суви, претежно карбонатни предели.
Садик Садику

Садик Садику (албански: ''Sadik Sadiku''; Пирок, Тетовско, ) — македонски просветен и политички деец.
1 Животопис
Садику е роден во тетовското село Пирок на 25 февруари 1930 година. Завршил гимназија и дипломирал на Филозофскиот факултет во Скопје во 1970 година. Бил учител и наставник во основно училиште и во гимназија и референт за професионална ориентација во Заводот за вработување во Гостивар. Бил член на Извршниот одбор на Општинската конференција на ССРНМ, член на Претседателството на Општинскиот синдикален совет, претседател на Општинската конференција на СКМ во Гостивар, пратеник и претседател на Административната
комисија на Собранието на СРМ и член на ЦК на СКМ на кој бил избран на Петтиот конгрес.
Силвестер (игумен)

Силвестер (световно име: Серафим; Варвара, Тетовско, 1812 – 1882) — македонски игумен.
1 Животопис
Силвестер бил роден во тетовското село Варвара во 1812 година. Тој бил ученик на Кирил Пејчиновиќ и прв негов наследник во Лешочкиот манастир. Бил игумен од 1845 до 1860 година, кога во 1850 и 1856 година, тој ги изградил двата конака и неколку други градби.
Сервет Салиу

Сервет Салиу (албански.: Servet Saliu; Гајре, Тетовско, - Тетово, ) — македонски политичар.
1 Животопис
Салиу е роден во тетовското село Гајре на 20 декември 1928 година. Ја завршил Високата школа за политички науки во Белград. Бил организационен секретар на Општинскиот комитет на СКМ, потпретседател на Собранието на Општината Тетово и претседател на Општинската конференција на ССРНМ. Подоцна бил избран за член на ЦК на СКМ и одговорен за кадровската политика, член на Републичката конференција на ССРНМ и пратеник во Републичкиот собор на Собранието на СРМ. Со образложение „''поради низа слабости и недоследности за човек што вршел низа високи општествени и републички функции и оти сноси одговорност за ескалацијата на албанскиот национализам и сепаратизам во Тетовската општина''“, на проширената седница на ОК на ССРН во Тетово бил отповикан од делегат на РК на ССРНМ на 23 октомври 1987 година.
Кирил Манасиев

Кирил Стефанов Манасиев - Вечерин — македонски револуционерен и културно-национален деец.
1 Животопис
Роден е 1909 година во Гевгелија. На 15-годишна возраст, како ученик во прогимназијалните класови ги запишал своите први стихови. По Првата светска војна, Манасиеви се преселиле во Горна Џумаја. Таму Кирил работел како секретар на Гевгелиското братство и претседател на друштвото „Роден крај“. Во читалиштето, во соработка со Ангел Динев, Митко 3афировски и други истакати македонски национални дејци, се организирале културно-уметнички настани со македонска национална тематика. Манасиев е автор на бројни општествено-родољубиви и сатирични стихотворби, раскази, хуморески и драмски текстови под псевдонимите „Виолетко“, „Вио“. „Лоранс“, „Неранзин“ и „Вечерин“. Објавувал свои песни во весниците „''Македонски вести''“, „''Македонска земја''“, „''Весело пладне''“, „''Солзи и смех''“ и тоа најчесто под псевдонимот „Вечерин“. Стихозбирката „''Сончогледи''“ ја објавил во 1924 година. Починал во 1936 година.
Кирил е внук од брат на Аргир Манасиев.
Мрморец

Мрморец или тритон (лат. ''Triturus'') — род од редот опашестите водоземци (''Caudata''; ''Urodela''), кои се помали од дождовниците (''Salamandra''). Во времето на парењето, мажјакот развива кожен набор на грбната страна, кој може да помине и на опашката, по што јасно се разликува од женката. Некои видови живеат постојано во вода, а други само при парењето и полагањето на јајца, а потоа се повлекуваат на копно, каде што и презимуваат.
Кај нас живеат 4 видови мрморци, и тоа се:
* планински мрморец (''Triturus alpestris''),
* македонски мрморец (''Triturus carnifex macedonicus''),
* балкански мрморец (''Triturus karelinii'') и
* мал мрморец (''Triturus vulgaris'')
Јахја Рефики

Јахја Рефики некаде Рефик Јахја (албански: ''Jahija Refiki'', , - , ) нарекуван „Волкот од Лисец“ ― македонски скијач.
1 Биогрфија
Рефики е роден во тетовското село Лисец на 10 октомври 1937 година. Бил член на Скијачкиот клуб „Љуботен“ во Тетово. Повеќепатен пионерски (1946–1951), младински (1951–1955) и сениорски (1955–1966) првак на Македонија. На Првенството на Југославија на Јахорина (Сараево, БиХ, 1954), освоил прво место за младинци во слалом, а на Крањска Гора (Словенија, 1955) освоил трето место. За репрезентацијата на Југославија настапил неколкупати. Тој бил избран за најдобар спортист на Македонија во 1954 година и е добитник на повеќе општествени признанија.
Рефики бил член во Македонскиот олимписки совет.
Починал на 24 јануари 2019 година во Тетово.
Михаил Даев

Михаил Даев (Балчик, 1881 —Либјахово, 30 октомври 1907) — македонски револуционер од Бугарија, учесник во македонското и одринското револуционерно движење, член и војвода на Македонската револуционерна организација.
1 Животопис
Тој е роден е во Балчик, Бугарија, во 1881 година. Образованието го стекнува во Варненската гимназија, каде Пејо Јаворов го врбува за Организацијата. Во 1900 година пристапува во четата на Христо Чернопеев и се бори во Источна Македонија. Во 1903 година е во четата на Михаил Герџиков. Делегат е на конгресот на Одринскиот револуционерен округ. За време на Илинденското востание учествува со своја чета во Одринско, а по убиството на Георги Кондолов го презел раководството на здружените чети. Во јуни 1905 година, на конгресот на Серскиот револуционерен округ Даев бил назначен за војвода во Драмско.
Откако судирот помеѓу левицата и десницата во Организацијата се заострил, Даев добива наредба од серчани физички да ги ликвидира задграничните претставници на Организацијата, Иван Гарванов, Христо Матов и Борис Сарафов. Но Даев се разочарува од Јане Сандански и се свртува против него. Решава да ја искористи блискоста со Сандански за да го убие. Во септември 1907 година, преку Тодор Паница, испраќа писмо до Гарванов, во кое го известува за своите намери. Но, Паница, иако Даев му е кум, писмото го предава на Сандански. По добивањето на писмото Серскиот окружен комитет на 10 октомври ги осудува Сарафов, Гарванов и Даев на смрт. Даев е првиот од овие тројца ќе загине. Откако ќе биде фатен, се самоубива на 30 октомври 1907 година во с. Либјахово. Со неговата смрт започнуваат меѓусебните убиства во Организацијата.
Христо Силјанов за Даев вели:
2 Наводи
Консензус

Консензусот е групна одлука за која некои од членовите што ја донеле можат да мислат дека не е најдобра, но со која сите можат да живеат, да ја поддржат и да се обврзаат дека нема да ја поткопуваат. До оваа одлука се дошло со гласање, низ процес во кој проблемот потполно бил претресен, а сите членови се чувствуваат дека се адекватно сослушани. При донесувањето на одлуката секој има подеднаква моќ и одговорност и притоа се избегнати различните степени на влијание врз основа на поединечната тврдоглавост или харизма, така што на крајот сите се задоволни од процесот на донесување на одлуката.
Со други зборови, консензусот почива на тезата дека ниедна политичко-општествена заедница не може да постои без минимум интеграција, а со самото тоа и без консензус.
Јован Србиновски

Јован Србиновски (Непроштено, тетовско, 1948) — македонски инженер, металург и долгогодишен директор на ХЕК „Југохром“ од Јегуновце.
1 Животопис
Србиновски е роден во тетовското село Непроштено во 1948 година. Дипломирал на Технолошко-металуршкиот факултет во Скопје во 1972 година . Во „Југохром“, тој работел почнувајќи од 1972 година, како инженер, директор на развојот, технички директор и генерален директор од 1991 година. Извршувал повеќе функции во органите на СФРЈ. Бил пратеник во Собранието на Македонија. Автор е на стручни трудови и иновации. Живее во Скопје.
Justify (The Rasmus)

"Justify" е втората песна од албумот ''Black Roses'' на финската рок група The Rasmus.
Песната е спора и емоционално потемна под влијание на Depeche Mode. Оваа е многу мелодична. Првата демо снимка била направена во Лос Анџелес во студиата на Џејмс Мајкл и Desmond Child во јануари 2007. Во живо за првпат била изведена на 26 август 2008, како акустична верзија на Radio SAW од Германија.
1 Песна
# "Justify"
# "Yesterday You Threw Away Tomorrow"
# "Justify (Brown Version)" (iTunes Bonus)
2 Топ списоци
Топ листа (2008-2009), Најдобра позиција
Австриска топ список на песни, 61
Полска топ список на песни, 9
Финска топ список на песни, 7
Германска топ список на песни, 56
Словачка Airplay топ листа, 72
Јордан Плевнеш

Јордан Плевнеш — македонски драмски писател и дипломат.
1 Животопис
Роден е на 29 октомври 1953 година како второ дете (постариот брат Љубе е роден 1949, а помладиот Владо 1959) во семејството на Симе Цветановски – Плевнеш, сирак, дрвар и борец кој учествувал на Македонскиот и Сремскиот фронт, и Трајанка Николова Кочовска, ткајачка, везачка и месачка во село Слоештица, Демирхисарско. По мајчина линија потомок, тој е на Илија Кочовски, надалеку прочуен народен раскажувач кој не знаел да пишува но оставил десет усни томови во Институтот за фолклор во Скопје. Дипломирал и магистрирал на Филолошкиот факултет во Скопје. Работел во Институтот за македонска книжевност, како уредник на „''Мисла''“, предавал творечко пишување на повеќе универзитети во Европа и Соединетите Држави, и бил амбасадор на Македонија во Франција.
Добитник е на повеќе награди и признанија: награда на весникот „''Студенски збор''“, на 23 МЕС во Сараево награда за најдобар драмски текст, вонредна награда на Стерииното позорје и др.
Кон крајот на 2013 година, обновената зграда на Македонскиот народен театар, била отворена со премиера на неговата драма „''Вечната куќа''“, во режија на Дејан Пројковски.
Женет е со Лилјана, со која ги имаат синовите Константин и Илија.
2 Објавени книги
* „Еригон“ (драма)
* „Мацедонише цуштенде“ (драма)
* „Југословенска антитеза“ (драма)
* „Подземна Република“ (драма)
* „Безбог“ (драма)
* „Среќата е нова идеја во Европа“ (драма)
* „Р“ (драма)
* „Вечната куќа“ (драма)
Џафер Сулејмани

Џафер Сулејмани (|Xhafer Sylejmani; Премет; 14 март 1879 - , 17 ноември 1953) — истакнат македонски лекар од албанска народност.
1 Животопис
Сулејмани е роден во Премет, денес во јужна Албанија, во 1879 година. Студирал медицина во Константинопол и Нанси, Франција. Од 1905 година, па до крајот на животот, тој работел како општ лекар во Тетово. Бил избран народен пратеник на еден мандат (1927) и сенатор на два мандати (1932, 1939) во Кралството Југославија.
Уживал голем углед меѓу населението како лекар во Тетово и Тетовско. Неговата куќа во Тетово, претставува споменик на културата.
Георги Кондолов

Георги Кондолов бил македонски револуционер, учесник во македонското и одринското револуционерно движење, член и воjвода на Македонската револуционерна организација, а потоа еден од водачите на Илинденското востание во Одринско.
1 Животопис
Тој е роден е во с. Велика, Малотрновско, (денеска во Турција) во 1858 година. Уште од детството ги напушта родителите и изучува дрводелски занает во Цариград.
Во 1878 година се населува во Хасково, Источна Румелија, каде отвора своја работилница, а од 1896 година и во Бургас.
Еден е од основачите и раководител на ''Македоно-одринското друштво'' во Бургас. Во 1897 година заедно со капетан Петко војвода и др. формираат таен револуционерен комитет.
Во почетокот на 1901 година Кондолов формира своја чета која дејствува во Малотрновско и Бунархисарско. Учествува на конгресот на Одринскиот револуционерен округ на 28 јуни 1903 година, на Петрова нива, каде е избран за началник на сите востанички чети во тој реон.
На 6 август 1903 година, за време на Илинденското востание при нападот на с. Паспалово Малосамоковско, (денеска во Турција) е предаден од гркот Аристиди, тешко е погоден војводата Кондолов, кој заповеда да биде застрелан. Тешката задача, со ждрепка, му се паднала на Димитар Желjaзков - Македончето. Последните му зборови му биле:
Мирко Спироски

Мирко Живков Спироски (Лешок, Тетовско, ) — македонски физиолог и генетичар, редовен професор по имунологија и хумана генетика на Медицинскиот факултет во Скопје.
1 Животопис
Спироски е роден во тетовското село Лешок на 3 февруари 1948 година. Медицина завршил во Скопје. Магистрирал и докторирал на Институтот за физиологија при Медицинскиот факултет во Скопје. Во мај 1995 година е избран за вонреден професор по предметот физиологија. Во октомври 1997 година, тој бил избран за вонреден професор по предметот имунологија, во март 2002 година е избран за редовен професор по имунологија, а од 2006 година, тој бил професор по хумана генетика на Институтот за имунобиологија и хумана генетика (ИИБХГ) при УКИМ. Еден е од основачите и прв претседател на Самостојниот синдикат за здравство, фармација и социјална заштита на Македонија, еден од основачите и претседавач на Управниот одбор во МЦМС. Основач е и директор на Институтот за имунологија во 2000 година. Објавил над 100 труда, 3 монографии и 4 практикуми.
Експлоит

Експлоит (од истоимениот француски збор "exploit" што значи постигнување) е дел од софтвер или парче од корпус на податоци или секвенца од команди која има корист од грешка или ранливост со цел да предизвика неочекуван или непредвиден однос кон некој софтвер или хардвер. Најчесто се користи за грубо земање контрола врз одреден систем или првилегии кои стандардно не може да се земат, исто и за извршување DoS(DoSS) напад.
Експлоит ( Од истоимениот француски збор "exploit" што значи постигнување) е дел од софтвер или парче од корпус на податоци или секвенца од команди која има корист од грешка или ранливост со цел да предизвика неочекуван или непредвиден однос кон некој софтвер или хардвер.Најчесто се користи за грубо земање контрола врз одреден систем или првилегии кои стандардно не може да се земат, исто и за извршување DoS(DoSS) напад.
1 Класификација
Има неколку методи на класифицирање на експлоити. Нај чести се тие во кои се гледа како екслпоитот воспоставува врска со ранливиот софтвер/хардвер. Далечински експлоит
работи преку мрежа (Internet) без доплнителен пристап кон ескплоатираниот систем.
Додека локалниот експлоит бара додатен пристап кон ранливиот систем, најчесто за зголемување привилегии во системот во кој е ранливоста искористена, исто се користи против работна станица (client- во новиве компјутери по школиве за пример) со иста цел за да се здобијат привилегии без да дознае администраторот на системот, експлоатација на клиент може да бара заемно дејство со администратор,тука може да послужи и Social Engineering (социјален инжинеринг буквален превод).
Друга класификација се заснова врз нападот или акцијата што се врши врз незаштитениот систем : Недозволен пристап кон податоци; Самоволно извршување на некој код; DoS... итн.
Многу експлоити се направена да ви овозможат супер корисничко ниво на пристап (администратор) кон одреден систем. Во секој случај може да се користат повеќе експлоити и ранливости, прво да се здобие мало ниво на пристап па сè додека се стигне до коренот на системот. Најчесто јавните експлоити по нивното издавање се закрпуваат, за разлика од приватните кои се продаваат и некогаш знаат да наштетат многу, затоа blackhat хакерите не ги објавуваат своите експлоити во јавност, ваквите екслоити се најчесто наречени zero-days exploits кои се најголема желба на нестручни злонамерни експлоатери (Skript kiddies).
2 Видови експлоити
Експлоитите се категоризираат по следниве критериуми:
* Ранливоста што искористуваат
* Дали да бидат извршени далечински или локално
* И резултатот од извршениот напад
Неколку мрежни места за пример за експлоити:
Milw0rm многу јавни експлоити.
Packetstorm Security Една од постарите мрежни места за експлоити 10 години.
BugReport мал број на јавни експлоити .
VUPEN Security Exploits Информации за ранливости и Експлоити.
Secunia Advisories Информации за Вируси и Ранливости.
Мухамед Халили

Мухамед Невзат Халили (албански: ''Muhamed Nevzat Halili''; Џепчиште, Тетовско, ) ― македонски политичар и еден од главните водачи на ПДП.
1 Животопис
Халили е роден на 21 февруари 1951 година во тетовското село Џепчиште. Дипломирал на Филолошкиот факултет во Скопје на Катедрата за француски јазик и литература. Работел како професор по француски во Средното училиште „Кирил Пејчиновиќ“ во Тетово. Поради залагање за поголеми политички права на Албанците во СРМ, како член на СКМ, тој бил казнет со опомена. На првите демократски парламентарни избори, тој бил избран за пратеник во 1991 година. Бил министер без ресор во Владата на Македонија од 20 декември 1994 до 23 февруари 1996, а потоа амбасадор на Македонија во Данска (именуван на 16 мај 1996). Учествувал во првиот круг на вторите претседателските избори на 31 мај 1999 година. Тој бил амбасадор во Кралството Белгија.